
ELEKTROTEHNIČKA I EKONOMSKA ŠKOLA
NOVA GRADIŠKA
Ulica Ive Petranovića 9

KLASA: 007-04/26-01/4
URBROJ:2178-15-5-26-5
Nova Gradiška, 15.5.2026.
	ZAPISNIK SA 5.	
SJEDNICE ŠKOLSKOG ODBORA
ODRŽANE 15.5.2026. GOD.

Petu sjednicu Šk. odbora otvorio je  predsjednik Školskog odbora gosp. Ivan Lozinjak, koji je pozdravio nazočne članove Školskog odbora. Na  sjednici Šk. odbora  bili su prisutni slijedeći članovi: gosp. Ivan Lozinjak , gosp. Boris Grgić , gosp. Tomislav Wirth, gosp. Ivo Babić, gosp. Igor Janeček. Na sjednici nisu bili prisutni  gđa.  Julija Malinar Prša i  gosp. Jasmin Pavlović  iz opravdanih razloga. 
Sjednici su također prisustvovale ravnateljica  škole Sanja Müller-Zoričić, školska knjižničarka Kristina Dujmović i tajnica škole Vesna Batalo.
Predsjednik Školskog odbora je konstatirao da je na sjednici prisutno pet članova Školskog odbora te da postoji kvorum za donošenje pravovaljanih odluka.

Za 5. sjednicu Školskog odbora predložen je sljedeći:

	DNEVNI RED:

1. Usvajanje zapisnika s 4. sjednice Školskog odbora
2.    Imenovanje zamjenika ravnateljice
3.   Razno:

Ravnateljica je zatražila dopunu dnevnog reda s dvije točke i to:

· Donošenje Odluke o izmjeni Godišnjeg plana i programa rada škole za 2025./26. god.
· Donošenje Odluke o otpisu knjižne građe iz fonda školske knjižnice.

Predloženi izmijenjeni Dnevni red pete sjednice Školskog odbora je usvojen s pet glasova za, te se slijedom toga dnevni red pete sjednice sastojao od sljedećih točaka:

	DNEVNI RED:

1. Usvajanje zapisnika s 4. sjednice Školskog odbora
2.   Imenovanje zamjenika ravnateljice
3. Donošenje Odluke o izmjeni Godišnjeg plana i programa rada škole za 2025./26. god.
      4.    Donošenje Odluke o otpisu knjižne građe iz fonda školske knjižnice.
5.   Razno:


1.    Usvajanje zapisnika sa 4. sjednice Školskog odbora

Predsjednik Školskog odbora je vezano za prvu točku dnevnog reda pozvao nazočne članove odbora da iznesu primjedbe i prijedloge na dostavljeni zapisnik.
Članovi Školskog odbora nisu imali primjedbi na načinjeni zapisnik tako da je isti usvojeni sa pet glasova za.
2.    Imenovanje zamjenika ravnateljice

Drugu točku dnevnog reda članovima Školskog odbora je pojasnila ravnateljica. Kako je istaknula, zakonska mogućnost je da škola ima zamjenika ravnatelja koji u slučaju privremene spriječenosti ravnatelja u obavljanju ravnateljskih poslova obavlja neizostavne poslove ravnatelja, do povratka ravnatelja na rad. Funkciju zamjenika ravnatelja odabrana osoba može obavljati do kraja mandata ravnateljice.
Zamjenika ravnatelja predlaže ravnateljica iz reda nastavničkog vijeća ili iz reda stručnih suradnika.
Prijedlog se dostavlja članovima odbora koji potom određuju zamjenika ravnatelja.
Potom je ravnateljica za zamjenika ravnatelja Školskom odboru predložila Miru Linjaković, pedagoginju škole, koja se pismeno očitovala da prihvaća prijedlog ravnateljice.
Članovi Školskog odbora nisu imali primjedbi na prijedlog ravnateljice te su sa pet glas za donijeli slijedeću:

ODLUKU 
o imenovanju osobe koja zamjenjuje ravnateljicu

1. Mira Linjaković, prof. imenuje se osobom koja zamjenjuje  ravnateljicu Sanju Müller-Zoričić.
  2. Mira Linjaković imenuje se zamjenicom do isteka mandata ravnateljice Sanje Müller-Zoričić.

Obrazloženje

U skladu s člankom 129. Zakona o odgoju i obrazovanju u osnovnoj i srednjoj školi  ravnatelja školske ustanove, u slučaju privremene spriječenosti u obavljanju ravnateljskih poslova, zamjenjuje osoba iz reda članova nastavničkog vijeća.
Osobu iz stavka 1. ovog članka određuje Školski odbor na način uređen Statutom, a osoba koja zamjenjuje ravnatelja školske ustanove  ima pravo i dužnost obavljati one poslove ravnatelja čije se izvršenje ne može odgađati do ravnateljeva povratka. 
Sukladno članku 9. i 92. Statuta Elektrotehničke i ekonomske škole osoba koja zamjenjuje  ravnatelja  bira se  na prijedlog ravnateljice iz reda članova nastavničkog vijeća.  
Školski odbor na prijedlog ravnatelja određuje nastavnika ili stručnog suradnika za osobu koja zamjenjuje ravnatelja ,uz suglasnost osobe da će obavljati poslove zamjenika ravnatelja.
Školski odbor  Elektrotehničke i ekonomske škole u skladu s člankom 129. Zakona o odgoju i obrazovanju u osnovnoj i srednjoj školi te člankom  9. i 92. Statuta odlučio je  kao u izreci ove Odluke. 


3. Donošenje Odluke o izmjeni Godišnjeg plana i programa rada škole za 2025./26. god.

Ravnateljica škole je upoznala članove Školskog odbora s potrebnom promjenom u načinjenom GPP-u škole.
Naime radi se o dodavanju datuma 5.6.2026. koji će se voditi kao nenastavni dan.
Budući da se u vrijem izrade GPP na početku školske godine nije znalo hoće li biti viška dana u realizaciji nastave zbog uvođenja modularne nastave, nije se moglo uvrstiti navedeni datum kao nenastavni dan.
Budući da modularna nastava teče neometano pokazalo se da 5.6. može biti nenastavni dan, pa slijedom toga treba biti kao takav evidentiran u GPP-a. 
Sukladno odredbi Zakona o odgoju i obrazovanju svaka promjena u organizaciji rada škole vezana uz GPP mora biti evidentna u GPP-u i  proći kroz tijela koja su uključena u donošenje istih.
Izmjene u navedenom dokumentu   trebaju imati i  mišljenje  Nastavničkog vijeća i Vijeća roditelja.
Budući da isti usvaja Školski odbor, ravnateljica je zamolila članove za usvajanje i donošenje izmijenjenog GPP-a.
Članovi školskog odbora nisu imali dodatnih pitanja te su istaknuli da se slažu s navedenom izmjenom uz pozitivno mišljenje Nastavničkog vijeća i Vijeća roditelja.
Slijedom navedenog  članovi Školskog odbora su sa šest glasova za usvojili i donijeli sljedeću:

ODLUKU
o izmjenama  
Godišnjeg plana i programa rada škole za školsku godinu
2025./2026.

1. Usvaja se izmjena Godišnjeg plana i programa Elektrotehničke i ekonomske škole  KLASA: KLASA:011-03/25-02/2 URBROJ:2178-15-5-25-1, usvojen na sjednici Školskog odbora dana 25. rujna 2025. godine. 

2. U Godišnjem planu i programu rada Elektrotehničke i ekonomske škole, Nova Gradiška na stranici 47. pod točkom 7.6. ZNAČAJNI DATUMI mijenjaju se podatci u tabeli kako slijedi:

	DATUM
	OPIS
	OPIS AKTIVNOSTI I OBVEZA

	1.6 2026. – 12.6. 2026.
	
	Obrana završnog rada

	4.6.2026.  
	
	Tijelovo

	5.6.2026.
	
	Nenastavni dan (dodaje se)

	2.6..2026. – 26.6.2026.  
	
	Državna matura – ljetni rok

	15.6.2026.  
	
	Sjednica NV, nakon obrane završnog rada

	1.6. – 12. 6. 2026.  
	
	Svečana dodjela svjedodžbi

	12.6.2026.  
	
	Zadnji dan nastave

	22.6.2026.  
	
	Dan antifašističke borbe

	15.6.2026.  
	
	Sjednica RV

	16.6.2026.
	
	Sjednica NV

	25.6.2026.  
	
	Dan  neovisnosti

	17.6. – 3. 7.2026.  
	
	Dopunski rad

	29.6.2026.
	
	 Podjela svjedodžbi učenicima 1. - 3. razreda

	
	Tijekom mjeseca
	Sastanci školskih stručnih vijeća - predaja izvješća o radu stručnog vijeća i ostvarenosti kurikula za šk. god 2025./2026. te prijedlog za novi kurikulum i prijedlog zaduženja za šk. 2026./2027.




3.  Ove izmjene i dopune Godišnjeg plana i programa rada Elektrotehničke i ekonomske škole, Nova Gradiška, čine sastavni dio Godišnjeg plana i programa Elektrotehničke i ekonomske škole, Nova Gradiška, KLASA: 011-03/25-02/2,URBROJ:2178-15-5-25-1, usvojenog na sjednici Školskog odbora dana 25. rujna 2025. godine. 

  4.   Ova odluka stupa na snagu danom donošenja i objavit će se na stranici Elektrotehničke  i ekonomske škole, Nova Gradiška te oglasnoj ploči škole.

4.    Donošenje Odluke o otpisu knjižne građe iz fonda školske knjižnice.

Četvrtu točku dnevnog reda Članovima Školskog odbora je pojasnila školska knjižničarka gđa. Kristina Dujmović. Između ostalog istaknula je da je škola svake godine u obvezi provesti otpis knjižne građe.
Ove godine otpisuje se 35 knjiga od čega je 16 dotrajalih i 19 zastarjelih. Vrijednost knjiga je 207,21 €. 
Na prošloj sjednici Školskog odbora imenovano je povjerenstvo koje će provesti postupak otpisa.
Da bi se postupak mogao provesti potrebno je da Školski odbor donese Odluku o otpisu knjižne građe iz fonda Školske knjižnice.
Nakon izlaganja knjižničarke članovi Školskog odbora nisu imali dodatnih pitanja te su s pet glasova za
donijeli sljedeću

ODLUKU
o otpisu knjižnične građe iz fonda školske knjižnice.

I.
Na temelju Zapisnika Povjerenstva za otpis knjižnične građe, odobrava se otpis 35 svezaka knjižne građe (0,91%) u odnosu na cjelokupni fond knjižnice u vrijednosti 207,21 eura. Zapisniku su priloženi popisi građe predložene za otpis.
II.
Otpisana knjižnična građa za koju ne postoje pisani zahtjevi matične razvojne službe i Nacionalne i sveučilišne knjižnice u Zagrebu će se darovati.
Preostala otpisana knjižnična građa poslat će se na reciklažu ili se odložiti na odgovarajući način u skladu s praksom ekološkog zbrinjavanja otpada.

III.

Ova Odluka stupa na snagu danom donošenja.


5. Razno:

U točki razno ravnateljica je upoznala članove Školskog odbora s dinamikom radova na energetskoj obnovi škole i nastavno sportske dvorane.

Budući da su iscrpljene sve točke dnevnog reda peta sjednica Školskog odbora je okončana u 12.30 sati.


         Zapisničar:					            Predsjednik Školskog odbora:

        Vesna Batalo,dipl.iur.			                                Ivan Lozinjak,dipl.ing.

